

R O M Â N I A 							
JUDEŢUL MUREŞ
CONSILIUL LOCAL AL MUNICIPIULUI TÂRGU MUREŞ
Proiect
(nu produce efecte juridice) * 
                                                                                                                                                                  Iniţiator
                                                                                                                         PRIMAR
                                                                                                                        SOÓS ZOLTÁN

H O T Ă R Â R E A     nr. ______
din _____________________ 2026

[bookmark: _Hlk242269092]privind aprobarea înfiinţării 
COMISIEI TEHNICE DE AMENAJARE A TERITORIULUI ŞI URBANISM
la nivelul Zonei Metropolitane Târgu Mureș (CTATU-ZM TG. MUREȘ-)

Consiliul Local al Municipiului Târgu Mureş, întrunit în ședință extraordinară de lucru
             Având în vedere:
· Referatul de aprobare nr. 5280  din  05.10.2026  iniţiat de  Primarul Municipiului Târgu Mureș prin Instituţia Arhitectului Şef privind aprobarea înfiinţării Comisiei Tehnice de Amenajare a Teritoriului şi Urbanism la nivelul Zonei Metropolitane Târgu Mureș (CTATU-ZM Tg. Mureș),  
· Raportul de specialitate nr. ….. al Direcţiei juridice contencios administrativ şi administraţie publică locală  
· Raportul Comisiilor de specialitate din cadrul Consiliului local municipal Târgu Mureş
În conformitate cu prevederile: 
· Art. 128 din Legea nr. 169/2026 privind Codul amenajării teritoriului, urbanismului și construcțiilor
· Legea nr. 246/2022 - privind zonele metropolitane, precum și pentru modificarea și completarea unor acte normative
· Legea nr. 24/2000 privind normele de tehnică legislativă pentru elaborarea actelor normative,  
            În temeiul prevederilor art. 139 alin. (1) și alin. (3) și art.196 alin.(1) lit. a) din OUG nr. 57/2019 privind Codul administrativ, cu modificările și completările ulterioare, 

H o t ă r ă ş t e :

Art. 1. Se aprobă înfiinţarea Comisiei Tehnice De Amenajare a Teritoriului şi Urbanism la nivelul Zonei Metropolitane Târgu Mureș (CTATU-ZM Tg. Mureș).

Art. 2. Componența nominală a comisiei prevăzute la art. 1 se stabilește prin dispoziție a Primarului Municipiului Târgu Mureş, la propunerea Arhitectului Șef, pe baza nominalizărilor transmise de conducătorii următoarelor instituții/organisme:
Preşedinte: 	Arhitectul-Şef al Municipiului Târgu Mureş 
Membrii: 	Reprezentantul Ordinului Arhitecţilor din România Filiala Mureş
Reprezentantul Uniunii Arhitecţilor din România Filiala Mureş
Reprezentantul Registrului Urbaniştilor din România 
Reprezentantul Direcţiei Judeţene de Cultură Mureş
Reprezentantul UMFST – Secţia de Arhitectură
Reprezentantul Universităţii Sapientia – Secţia Peisagistică
Reprezentantul Instituţiei Arhitectului-Şef al Municipiului Târgu Mureş
Reprezentantul Asociației de Dezvoltare Intercomunitară Zona Metropolitană Târgu Mureş
Membrii cu statut special: 
Reprezentanţii Primarilor unităţilor administrativ teritoriale din zona metropolitană
Reprezentantul Consiliului Local al unităţilor administrativ teritoriale din zona metropolitană


Art. 3. Reprezentanţii entităţilor menţionate la art. 2 pot fi doar specialişti din domeniul urbanismului, arhitecturii, mediului și peisagisticii, monumentelor istorice, arheologiei, precum și din domeniul juridic, sănătății publice, sociologiei, economiei, geografiei, construcțiilor, ingineriei geodezice sau transportului conform prevederilor art. 128 din Legea 169/2026 privind Codul amenajării teritoriului, urbanismului şi construcţiilor. La nivelul unităţilor administrativ-teritoriale membre ale zonei metropolitane, reprezentantul Primarului va fi arhitectul şef sau responsabilul în domeniul urbanismului al unităţii administrativ teritoriale, după caz. Membrii cu statut special vor avea drept de vot exclusiv la documentaţiile aferente teritoriului administrativ al localităţii pe care o reprezintă.
 Art. 4. Se aprobă reprezentantul Consiliului Local al Municipiului Târgu Mureş în cadrul Comisiei Tehnice de Amenajare a Teritoriului şi Urbanism la nivelul Zonei Metropolitane Târgu Mureș (CTATU-ZM Tg. Mureș) în persoana ……..
Art. 5: Se aprobă Regulamentul de Organizare şi Funcţionare al Comisiei Tehnice De Amenajare a Teritoriului şi Urbanism la nivelul Zonei Metropolitane Târgu Mureș (CTATU-ZM Tg. Mureș), conform Anexei 1 şi 2, care fac parte integrantă din prezenta hotărâre.
Art. 6. La data intrării în vigoare a prezentei hotărâri, HCL nr. 202/2020 privind privind constituirea şi componenţa Comisiei Tehnice de Amenajarea a Teritoriului şi Urbanism a Municipiului Târgu Mureş, HCL 28/27.01.2022 privind modificarea HCL nr. 202/2020 şi HCL nr. 17/2021 privind regulamentul de organizare şi funcţionare a Comisiei Tehnice de Amenajare a Teritoriului şi Urbanism (C.T.A.T.U.) își încetează aplicabilitatea. 
Art. 7. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin  Instituţia Arhitectului-Şef.
Art. 8.  În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.	
Art.9.  Prezenta hotărâre se comunică: 
- Direcțiilor, Serviciilor, Compartimentelor, din cadrul aparatului de specialitate al Primarului Municipiului Târgu Mureş;
- Instituțiilor și organismelor prevăzute la art. 2 al prezentei hotărâri prin Instituţia Arhitectului-Şef;
- Unităților administrativ-teritoriale din cadrul teritoriului metropolitan al municipiului Târgu Mureş prin Instituţia Arhitectului-Şef.



Viză de legalitate,
Secretarul  general al  Municipiului  Târgu Mureș,
Bordi Kinga







*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ
R O M Â N I A                                                              	 		         (nu produce efecte juridice)*
JUDEŢUL MUREŞ			                           		        
MUNICIPIUL TÂRGU MUREŞ                                            		                  PRIMAR,	                                        
ARHITECT ŞEF 	                                      	          			            SOÓS ZOLTÁN                 
Nr. 5280 din 06.10.2026                                                       
                                
       
   
REFERAT DE APROBARE
privind aprobarea înfiinţării 
COMISIEI TEHNICE DE AMENAJARE A TERITORIULUI ŞI URBANISM
la nivelul Zonei Metropolitane Târgu Mureș (CTATU-ZM Tg. Mureș)





Având în vedere:
 
- Prevederile art. 128 din Legea nr. 169/2026 privind Codul amenajării teritoriului, urbanismului și construcțiilor privind obligativitatea înfiinţării Comisiei Tehnice de Amenajare a Teritoriului şi Urbanism la nivelul Zonei Metropolitane 
   
- Hotărârea Consiliului Local al Municipiului Târgu Mureș nr. 296/30.10.2006 privind aprobarea de către Consiliul Local al Municipiului Târgu Mureș a asocierii Municipiului Târgu Mureș la Asociaţia Zona Metropolitană Târgu Mureș precum şi aprobarea Actului constitutiv şi a Statutului Asociaţiei Zona Metropolitană Târgu Mureș, completată prin HCL nr. 203 din 28.06.2007, Modificată prin HCL nr. 386 din 03.11.2021, Modificata prin HCL nr. 141/03.04.2023;

Vă înaintăm proiectul de hotărâre privind aprobarea înfiinţării acestei comisii, însoţit de regulamentul de organizare şi funcţionare aferent.   






ARHITECT ŞEF,
Miheţ Florina Daniela














*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ.

Anexa 1
REGULAMENTUL
 COMISIEI TEHNICE DE AMENAJARE A TERITORIULUI ŞI URBANISM
la nivelul Zonei Metropolitane Târgu Mureș (CTATU-ZM Tg. Mureș)


CAP.1. DISPOZIŢII GENERALE 

Art.1.  Preambul

(1) Conform prevederilor Legii nr. 169/2026 privind Codul amenajării teritoriului, urbanismului și construcțiilor (CATUC), în activitatea lor, Arhitecții-Șefi ai autorităților administrației publice locale componente ale zonei metropolitane sunt sprijiniți de Comisia Tehnică de Amenajare a Teritoriului și Urbanism, denumită în continuare „CTATU-ZM Tg. Mureș”. Aceasta este o comisie unică cu rol consultativ la nivel metropolitan, care asigură fundamentarea tehnică de specialitate în vederea luării deciziilor de avizare a documentațiilor amenajare a teritoriului şi urbanism.

(2) CTATU-ZM TG. MUREȘ este formată din specialişti din urbanismului, arhitecturii, mediului și peisagisticii, monumentelor istorice, arheologiei, precum și din domeniul juridic, sănătății publice, sociologiei, economiei, geografiei, construcțiilor, ingineriei geodezice sau transportului conform prevederilor art. 128 din Legea 169/2026 privind Codul amenajării teritoriului, urbanismului şi construcţiilor, secretariatul comisiei fiind asigurat de structura de specialitate din subordinea Arhitectului Şef.
    
(3) Membrii cu statut special vor avea drept de vot exclusiv la documentaţiile aferente teritoriului administrativ al localităţii pe care o reprezintă.

(4) La şedinţele de avizare ale CTATU-ZM TG. MUREȘ nu pot participa la luarea deciziei membrii care au calitatea de autor al documentaţiilor/proiectelor supuse avizării.

(5) Pentru participarea la ședințele CTATU-ZM TG. MUREȘ, specialiștii au dreptul la indemnizație de ședință în condiţiile art. 128, alin (8) din Legea 169/2026 privind Codul amenajării teritoriului, urbanismului şi construcţiilor.

Art.2. Obiectivul principal al regulamentului îl constituie stabilirea atribuţiilor şi a modului de organizare şi funcţionare a CTATU-ZM Tg. Mureș.

Art.3.  Cadrul legal

· Legea 169/2026 privind Codul amenajării teritoriului, urbanismului şi construcţiilor 
· OUG nr. 57/2019 privind Codul administrativ

 
CAP.2 ATRIBUŢIILE CTATU-ZM TG. MUREȘ

Art.4. Conform prevederilor legale, CTATU-ZM TG. MUREȘ este o comisie cu rol consultativ care asigură fundamentarea tehnică a avizului Arhitectului Şef.

Art.5. Categoriile de lucrări care vor fi analizate de comisie:

a) Documentaţii de urbanism şi amenajarea teritoriului, în diverse etape de elaborare (temă de proiectare, aviz de oportunitate, aviz preliminar, aviz final, după caz) pe teritoriul unităților administrativ-teritoriale din zona metropolitană Târgu Mureş:
· Studii şi strategii de dezvoltare urbană; 
· Planuri Urbanistice Generale cu Regulamentele Locale de Urbanism aferente;
· Planuri Urbanistice Zonale cu Regulamentele Locale de Urbanism aferente;
· Planuri Urbanistice de Detaliu;
· Concursuri de urbanism şi amenajarea teritoriului; 
· Alte proiecte de dezvoltare urbană de interes metropolitan, publice sau private, la solicitarea Arhitectului Şef, a primarului, a Consiliului Judeţean sau a altor entităţi publice pentru proiecte amplasate în zona metropolitană.

b) Documentaţii tehnice, în diverse etape de elaborare (temă de proiectare, studiu de fezabilitate, aviz preliminar, aviz final, după caz) pentru:
· Proiecte de investiţii publice;
· Concursuri de arhitectură sau concursurilor de idei; 
· Alte proiecte publice sau private de interes metropolitan sau importante prin amplasament, destinaţie sau volumetrie, la solicitarea Arhitectului Şef, a primarului, conform unor prevederi legale sau a unor regulamente locale aprobate.

Art.6. Comisia semnalează disfuncţionalităţile apărute în structura urbană (incompatibilităţi funcţionale, agresarea cadrului natural, alterarea esteticii urbane, a morfologiei spaţiale, afectarea patrimoniului construit etc.) şi poate face propuneri de întocmire a unor documentaţii care să conducă la diminuarea sau înlăturarea acestora.


CAP.3. FUNCŢIONAREA CTATU-ZM TG. MUREȘ

Art.7. Activitatea CTATU-ZM TG. MUREȘ se desfăşoară în şedinţe lunare la convocarea preşedintelui.  Convocarea membrilor comisiei, a proiectanţilor şi după caz a beneficiarilor se face telefonic sau prin e-mail prin grija secretariatului. 

Art. 8. CTATU-ZM TG. MUREȘ funcţionează legal în prezenţa a 2/3 din totalul membrilor săi şi ia hotărâri valabile cu majoritate simplă (jumătate plus unu) din numărul membrilor săi cu drept de vot. 

Art.9. Secretariatul CTATU-ZM TG. MUREȘ este asigurat de structura de specialitate din subordinea Arhitectului Şef. Membrii secretariatului nu au drept de vot.

Art.10. Preşedintele CTATU-ZM TG. MUREȘ va putea invita membri ai regiilor şi societăţilor deţinătoare de reţele edilitare, reprezentanţi ai Direcţiei Judeţene de Cultură Mureş, ai Inspectoratului de Stat în Construcţii, ai Agenţiei pentru Protecţia Mediului Mureş, şi alţi specialişti, în funcţie de proiectele înscrise pe ordinea de zi, aceştia fiind participanţi fără drept de vot asupra proiectelelor analizate.

Art.11. Lucrările şedinţelor CTATU-ZM TG. MUREȘ sunt conduse de preşedinte sau de către persoana delegată de acesta.

Art.12. 
(1) Documentația supusă avizării comisiei se transmite la secretariatul comisiei în format electronic, semnată cu semnătură electronică calificată obținută în condițiile Ordonanței de urgență a Guvernului nr. 140/2020. Documentația se transmite prin platforma proprie a Municipiului Târgu Mureş, iar până la operaţionalizarea acesteia prin poșta electronică.
(2) Ordinea de zi este propusă de secretariatul CTATU-ZM TG. MUREȘ, după verificarea documentaţiilor din punct de vedere al metodologiei de elaborare, a conţinutului cadru şi a legislaţiei specifice. 
(3) Documentaţiile necorespunzătoare din punct de vedere al criteriilor sus-menţionate sau neaprofundate suficient, fiind necesare completări sau clarificări, vor fi restituite solicitantului, împreună cu observaţiile aferente.  

Art.13.
(1) Secretariatul CTATU-ZM TG. MUREȘ întocmeşte o fişă individuală (aviz CTATU-ZM TG. MUREȘ) pentru fiecare documentaţie inclusă pe ordinea de zi după modelul din anexa 2, conţinând şi observaţiile preliminare ale secretariatului CTATU-ZM TG. MUREȘ. 
(2) Ordinea de zi împreună cu fişele aferente vor fi transmise membrilor comisiei de către secretariatul CTATU-ZM TG. MUREȘ cu cel puţin 3 zile înainte de şedinţele comisiei. 

Art.14. 
(1) Prezentarea lucrărilor se face exclusiv de către proiectanţii/specialiştii care le-au întocmit. După prezentarea fiecărui material, se dă cuvântul membrilor CTATU-ZM TG. MUREȘ pentru întrebări, recomandări şi/sau observaţii. 
(2) Concluziile comisiei formulate de preşedinte se vor menţiona în avizul CTATU-ZM TG. MUREȘ care va fi semnat individual de fiecare membru prezent, în două exemplare originale (un exemplar beneficiar şi un exemplar al instituţiei). 
(3) Avizul poate fi de informare, favorabil, condiţionat sau de respingere.

Art.15. Se va asigura transparenţa şedinţelor CTATU-ZM TG. MUREȘ prin publicarea pe site-ul instituţiei a informaţiilor publice aferente hotărârilor comisiei.


CAP. 4. DISPOZIŢII FINALE

Art.16  La data intrării în vigoare a prezentului Regulament îşi încetează aplicabilitatea orice dispoziţie anterioară cu privire la organizarea şi funcţionarea Comisiei Tehnice de Amenajare a Teritoriului şi Urbanism. 










ANEXA 2


R O M Â N I A 							
JUDEŢUL MUREŞ
CONSILIUL LOCAL AL MUNICIPIULUI TÂRGU MUREŞ



AVIZ CTATU-ZM TG. MUREȘ
Nr. ........  din .....................
1. PROIECT: 
2. BENEFICIAR/ADRESĂ: 
3. NUMĂR DOSAR: 
4. PROIECTANT:  
5. REGLEMENTĂRI DOCUMENTAŢIE DE URBANISM:  faza ...... aprobat prin H.C.L. nr. .......................
       Reglementări existente:
6.   DELIMITARE ZONĂ STUDIATĂ: 
7.   DEROGĂRI SOLICITATE: 
8. OBSERVAŢII:

Secretariat CTATU-ZM TG. MUREȘ:
................................






Concluzie comisie:
.................................




	
	Structura votului 
(aprobare, abţinere, respingere)
	Semnătură

	Preşedinte:

	
	
	

	Membri:

	
	
	

	
	
	

	
	
	

	
	
	

	
	
	

	
	
	

	
	
	

	
	
	







			
Prezentul aviz este valabil pe perioada valabilităţii certificatului de urbanism.
Achitat taxa de eliberare aviz în valoare de .. cu OP nr. .... din ...............

